గునుపాటి కేశవరెడ్డి

గునుపాటి కేశవరెడ్డి (ఆంగ్లం: G. K. Reddy; 1923–1987) ఒక భారతీయ పాత్రికేయుడు. ఆయన తన వ్యాసాలు, వార్తా కథనాలకు జాతీయ, అంతర్జాతీయ ప్రశంసలు పొందాడు. ఆయన రెండు దశాబ్దాలకు పైగా ది హిందూ వార్తాపత్రికకు ప్రధాన సహకారిగా ఉన్నాడు, ప్రతిరోజూ తన మొదటి పేజీ కథనాలతో పేరు తెచ్చుకున్నాడు. జి.కె.రెడ్డి తన కెరీర్ ప్రారంభంలో కాశ్మీర్ వివాదంలో కూడా పాల్గొన్నాడు. శ్రీనగర్‌లోని కాశ్మీరీ వార్తాపత్రికలో, తరువాత ఆజాద్ కాశ్మీర్ తాత్కాలిక ప్రభుత్వంలో పనిచేశాడు.

జి.కె.రెడ్డి జాతీయ స్మారక అవార్డు ఆయన జ్ఞాపకార్థం జర్నలిజంలో కృషి చేసినవారికోసమని స్థాపించబడింది.

 జీవితం తొలి దశలో 
1923లో బ్రిటీష్ ఇండియాలోని నెల్లూరు, మద్రాసు ప్రెసిడెన్సీ (ప్రస్తుతం ఆంధ్రప్రదేశ్‌లో ఉంది)లో జి.కె.రెడ్డి జన్మించాడు."Remembering G. K. Reddy" in , reprinted from Blitz, 29 August 1987. ఆయన తెలుగు మూలానికి చెందినవాడు.

 సన్మానాలు 

 జి.కె.రెడ్డి 1957లో నీమన్ ఫౌండేషన్ ఫర్ జర్నలిజం నుండి ఫెలోషిప్ అందుకున్నాడు.Recipients of Nieman Fellowships.
 ఆంధ్రా యూనివర్సిటీ, శ్రీ వేంకటేశ్వర యూనివర్సిటీలు ఆయనకు గౌరవ డాక్టరేట్‌ను ప్రదానం చేశాయి.
 1986లో శ్రీ రాజా-లక్ష్మీ ఫౌండేషన్ చెన్నై ద్వారా రాజా-లక్ష్మీ అవార్డును అందుకున్నాడు.

 మరణం 
జి.కె.రెడ్డి 1987లో క్యాన్సర్‌తో బాధపడుతూ న్యూయార్క్ నగరంలో మరణించాడు.

 స్మారక పురస్కారం 
ఆయన జ్ఞాపకార్థం జర్నలిజంలో విశేషకృషి సల్పిన వారిని సత్కరించడంకోసమని జి.కె.రెడ్డి మెమోరియల్ జాతీయ అవార్డును టి. సుబ్బరామిరెడ్డి స్థాపించారు. ఇప్పటి వరకు ఈ పురష్కారగ్రహితలు గ్రహీతలు..

 ప్రభు చావ్లా, ది న్యూ ఇండియన్ ఎక్స్‌ప్రెస్ ఎడిటర్-ఇన్-చీఫ్,
 హెచ్. కె. దువా, హిందూస్థాన్ టైమ్స్ మాజీ ఎడిటర్-ఇన్-చీఫ్,
 అరూన్ పూరి, ఇండియా టుడే మ్యాగజైన్ చీఫ్ ఎడిటర్,
 శేఖర్ గుప్తా, ఇండియన్ ఎక్స్‌ప్రెస్ మాజీ ఎడిటర్-ఇన్-చీఫ్,
 ఎన్. రవి, ది హిందూ ప్రధాన సంపాదకులు,
 వినోద్ మెహతా, ఔట్ లుక్ ఎడిటోరియల్ చైర్మన్,
 2018లో కరణ్ థాపర్, సీనియర్ జర్నలిస్ట్, టెలివిజన్ వ్యాఖ్యాత.

 మూలాలు 

వర్గం:1923 జననాలు
వర్గం:1987 మరణాలు
వర్గం:20వ శతాబ్దపు భారతీయ రచయితలు
వర్గం:పాకిస్తాన్‌లోని భారతీయ ప్రవాసులు
వర్గం:భారత పాత్రికేయులు
వర్గం:భారత రాజకీయ రచయితలు
వర్గం:ఆంధ్రప్రదేశ్ జర్నలిస్టులు
వర్గం:నీమన్ సభ్యులు
వర్గం:1947 కాశ్మీర్ సంఘర్షణ
వర్గం:తెలుగు ప్రజలు
వర్గం:కశ్మీర్ వివాదం